Okresná prokuratúra Skalica 
Ružová 2, 909 01 Skalica 	

Sp. zn. : Pv 663/13/2206	Skalica, 13.3.2014
EEČ : 2-20-52-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
-	Obvinený XXXXX dňa 27.01.2014 uhradil poškodenému XXXXX bankovým prevodom škodu vo výške 600 Eur, pričom táto suma predstavuje celkovú náhradu škody a ušlý zisk poškodeného.  Poškodený čestne vyhlásil, že týmto sú jeho nároky na náhradu škody v predmetnej veci plne uspokojené. Obvinený zároveň urobil aj iné opatrenia na náhradu škody, a to dňa 04.03.2014 sa poškodenému pred mediačným a probačným úradníkom ospravedlnil a uviedol, že svojho konania ľutuje a v budúcnosti sa podobného konania vyvaruje. 

Obvinený XXXXX uhradil dňa 03.02.2014 bankovým prevodom poškodenej Sociálnej poisťovni škodu vo výške 183,40 Eur a dňa 17.02.2014 poškodenej spoločnosti DôVERA zdravotná poisťovňa, a.s. škodu vo výške 97 Eur.

     -      Obvinený XXXXX dňa 07.03.2014 zložil bankovým prevodom na účet Krajskej prokuratúry v Trnave, č. účtu: SK76 8180 0000 0070 0023 0596, peňažnú sumu vo výške 250,- € na všeobecne prospešné účely, z ktorej 50 % t.j. 125,- € patrí štátu na peňažnú pomoc obetiam trestnej činnosti a 50 % t.j. 125,- € obvinený určil XXXXX XXXXX, XXXXX XXXXX, IČO: 42162041, č.ú. SK4156000000002620055001.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-449/SI-SI-2013.
dňa 08.11.2013 v čase asi o 11.00 h v meste XXXXX na ul. Nádražnej v objekte bývalého ZVL pristavil so svojim vozidlom pri vozidle poškodeného XXXXX, pričom z vozidla vystúpil a ako XXXXX stiahol okno, tak so slovami „ toto máš za dedu “ ho fyzicky napadol úderom päsťou do oblasti tváre v dôsledku čoho XXXXX chcel vystúpiť z vozidla, pričom ho páchateľ XXXXX opätovne niekoľkokrát udrel do oblasti tváre v dôsledku čoho XXXXX spadol na zem, kde ho páchateľ kopol do oblasti tela a následne nasadol páchateľ do svojho vozidla a z miesta odišiel, čím XXXXX, nar. XXXXX, trvale bytom XXXXX, XXXXX spôsobil zranenia a to naštiepnutie ramena sánky vpravo, naštiepnutie ramennej kosti vpravo, opuchy tváre s dobou liečenia spojenou s PN v trvaní 8 až 10 týždňov podľa predbežnej  správy všeobecného lekára doc. XXXXX, XXXXX., počas ktorých bol obmedzený na obvyklom spôsobe života

Odôvodnenie: 
V uvedenej trestnej veci poverený príslušník Okresného riaditeľstva PZ XXXXX, Obvodné oddelenie PZ XXXXX  ČVS: ORP-449/SI-SI-2013 uznesením zo dňa 25.11.2013 začal podľa § 199 ods. 1 Trestného poriadku trestné stíhanie vo veci prečinu výtržníctva podľa § 364 odsek 1 písmeno a) Trestného zákona v jednočinnom súbehu s prečinom ublíženia na zdraví podľa § 156 odsek 1 Trestného zákona a následne uznesením totožnej značky zo dňa 14.12.2013 vzniesol XXXXX obvinenie pre predmetný prečin na skutkovom základe, ako je uvedené vo výrokovej časti tohto uznesenia.

	Po skončení skráteného vyšetrovania dňa 24.02.2014 predložil poverený príslušník vyšetrovací spis spolu s návrhom na konanie o zmieri. Preskúmaním vyšetrovacieho spisu som zistil, že v danej veci boli splnené podmienky na realizáciu tohto odklonu, nakoľko obvinený a aj poškodený boli ochotní konať o zmieri. Z uvedeného dôvodu bol dňa 26.02.2014 predložený vyšetrovací spis probačnému a mediačnému úradníkovi Okresného súdu XXXXX na vykonanie mediácie.

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním spisového materiálu ČVS: ORP-449/SI-SI-2013 som zistil, že obvinený XXXXX sa svojím konaním dopustil prečinu výtržníctva podľa § 364 odsek 1 písmeno a) Trestného zákona v jednočinnom súbehu s prečinom ublíženia na zdraví podľa § 156 odsek 1 Trestného zákona, pričom ide o prečiny, za ktoré Trestný zákon ustanovuje trest odňatia slobody podľa zásad na uloženie úhrnného trestu 6 (šesť) mesiacov až tri roky, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku.

Obvinený XXXXX uzavrel dňa 04.03.2014 pred probačným a mediačným úradníkom Okresného súdu v Skalici XXXXX Dohodu o zmieri s poškodeným XXXXX, ktorému dňa 27.01.2014 uhradil škodu vo výške 600 Eur, pričom uvedená suma predstavuje celkovú náhradu škody ako aj ušlý zisk poškodeného. Zároveň sa obvinený poškodenému aj osobne ospravedlnil. Obvinený ďalej uhradil škody aj Sociálnej poisťovni ako aj DôVERA zdravotná poisťovňa, a.s. a to vo výške, v akej si ju uplatnili v prípravnom konaní. Poškodený XXXXX pri dohode o zmieri vyhlásil, že týmto považuje svoje nároky na náhradu škody voči obvinenému za plne uspokojené a vyhlásil, že súhlasí so zmierom.

Obvinený XXXXX dňa 07.03.2014 zložil poštovým poukazom na účet Krajskej prokuratúry v Skalici, č. účtu: 7000230596/8180, VS 2206, peňažnú sumu vo výške 250,- € na všeobecne prospešné účely, z ktorej 50 % t.j. 125,- € patrí štátu na peňažnú pomoc obetiam trestnej činnosti a 50 % t.j. 125,- € obvinený určil XXXXX XXXXX, XXXXX XXXXX, IČO: 42162041, č.ú. SK4156000000002620055001.
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svojho konania ľutuje, uhradil spôsobenú škodu v rozsahu v akom ju poškodený žiadal nahradiť a  rovnako poukázal sumu 250,- € na všeobecne prospešné účely, čím splnil podmienky uvedené v § 220 ods. 1 Trestného poriadku.
Obvinený XXXXX aj poškodený súhlasili s uzavretím zmieru, zhodne prehlásili, že dohodu o zmieri uzavreli slobodne a vážne, obsahuje ich skutočnú vôľu o prejave a obsahu, ktorej v budúcnosti nemôžu vzniknúť žiadne pochybnosti.
Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného ako doteraz netrestaného, na jeho osobné a majetkové pomery, som dospel k záveru, že rozhodnutie o schválení zmieru a o zastavení trestného stíhania je dostačujúce. 
Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Mihál
prokurátor